Mis teeb  praegu töö raskeks, on majandussurutis. Surve, mis lööb välja ka ettevõtte personalikuludes, mida peab kokkuhoidlikumalt juhtima ning paljudel juhtudel kokku tõmbama. See, ma arvan, muudab tänapäeval personalijuhtide töö emotsionaalselt raskeks. Palju tuleb teha inimeste jaoks halva mõjuga otsuseid. Raskete otsuste ees seisavad mitte üksnes personalitöötajad, vaid ka firmajuhid - ja ma loodan, et nad mõtlevad ka sotsiaalsele vastutusele. Üks asi on, kuidas me ettevõtte kulud väiksemaks saame, aga teine, kuidas  me majandust tervikuna kujundame, kui töötust järjest juurde tekitame. See on mõtlemise koht nii personaliinimestele kui ka juhtidele.